डॉक सारांशित करण्यासाठी: पण दोन वर्षांपूर्वी इसाबेला यांना सडपातळ दिसण्याचं वेड लागलं होतं. त्या नादात अतिव्यायामामुळे दोन वर्षे त्यांना मासिक पाळीच आली नाही. पण त्यांनी त्याकडे साफ दुर्लक्ष केलं होतं. 

जाडेपणाच्या भीतीने इसाबेला यांचा संताप व्हायचा. आपली शरीरयष्टी त्यांना आवडायची नाही. त्यांना स्वतःची फिगर बदलायची होती. आपण परफेक्ट असावं, असं त्यांना नेहमी वाटायचं.

2015 ला त्यांनी आपल्या खाण्यापिण्याच्या सवयी, डाएट आणि दैनंदिन व्यायामाच्या पोस्ट इंस्टाग्रामवर टाकायला सुरू केलं.

लवकरच 28 वर्षीय इसाबेला यांनी लोकांचं लक्ष वेधून घ्यायला सुरुवात केली. त्यांचे हजारो फॉलोअर्स बनले. 

यामुळे मला लोकांनी स्वीकारल्याची भावना मनात निर्माण झाली, असं इसाबेला सांगतात.  पण इसाबेला आनंदी असल्याचं दाखवत असल्या तरी आतून त्या दुःखी होत्या. 

इसाबेला सांगतात, "मी सातत्याने वजन कमी करण्याचा विचार करायचे, यापेक्षा वेगळंही काही सौंदर्य असतं, याची मला खबर नव्हती. निरोगी जीवनशैलीचा विचार माझ्या डोक्यात नव्हता."

वजन कमी करून सडपातळ दिसण्याच्या नादाने चिंताग्रस्त झालेल्या इसाबेला याच कारणामुळे पुढे आजारी पडल्या. 

खाण्यापिण्यावर बंधनं

रुसो यांनी आपली कहाणी बीबीसीला सांगितली. रुसो यांच्या मनात त्यांच्या नितंबाचा आकार तसंच पायाची लांबी यामुळे असुरक्षिततेची भावना होती. 

18 वर्षांच्या असताना त्या अमेरिकेला गेल्या. पण तिथं गेल्यानंतर परिस्थिती आणखी बिघडली. 

तिथं त्यांनी एक जिम लावलं होतं. तिथं संपूर्ण वेळ लोक डाएटिंगबद्दलच चर्चा करायचे. 

"रुसो यांनी आपल्या जेवणावर अनेक बंधनं घातली. पण कधी कधी त्या जेवणावर नियंत्रण ठेवू शकत नव्हत्या. अशा वेळी वजन वाढायचं. याचा ताण येऊन त्या पुन्हा कठोरपणे डाएटचं नियोजन करायच्या," असं त्या सांगतात.

प्रचंड संघर्षानंतर 2015 मध्ये त्यांनी आपल्या कल्पनेतील फिगर मिळवली. याच शरीरयष्टीची त्यांना इच्छा होती. यानंतर त्यांनी लोकांना डाएटबाबत सल्ला देणं सुरू केलं. हळूहळू त्यांचे फॉलोअर्स वाढत गेले. 

त्या सांगतात, "माझ्याकडून लोकांनी प्रेरणा घेणं मला आवडायचं. मी माझी परफेक्ट बॉडी मिळवण्यासाठी घेतलेल्या परिश्रमाचं हे फळ आहे, असं मला वाटायचं."

"पण हे किती जबाबदारीचं काम आहे, याची आता मला जाणीव झाली आहे. अनेकांना लोकांना प्रेरणा द्यायची असते, पण ते त्या मागचा संघर्ष लोकांना दाखवत नाहीत. त्या दरम्यान कोणत्या मानसिक स्थितीतून आपण जात...\nडॉक सारख्याच भाषेत सारांश:
इसाबेला रुसो यांचे खांदे अतिशय रुंद आहेत. हातपाय लांब आहेत. शरीर अगडबम असलं तरी आपल्या शरीरावर आपलं प्रेम असल्याचं त्या सांगतात.